b'\n_START_ARTICLE_\nBogb\xc3\xb8rs\n_START_PARAGRAPH_\nEn bogb\xc3\xb8rs eller et offentligt bogskab er et skab eller andet m\xc3\xb8bel hvor man frit kan tage eller aflevere b\xc3\xb8ger uden de formaliteter som bruges p\xc3\xa5 almindelige biblioteker. Udend\xc3\xb8rs bogb\xc3\xb8rser er normalt robuste, vejrbestandige skabe som er tilg\xc3\xa6ngelige d\xc3\xb8gnet rundt. Bogb\xc3\xb8rser kan ogs\xc3\xa5 v\xc3\xa6re placeret i offentligt tilg\xc3\xa6ngelige bygninger, og de kan s\xc3\xa5 for eksempel v\xc3\xa6re en simpel bogreol og kun v\xc3\xa6re tilg\xc3\xa6ngelige i bestemte tidsrum._NEWLINE_Brugernes accept af bogb\xc3\xb8rser, motivation og profiler blev unders\xc3\xb8gt af studerende p\xc3\xa5 Bonns Universitet i 2008. De fandt at systemet for en del brugere havde udviklet sig til et notabelt alternativ til almindelige boghandlere._NEWLINE_I Danmark findes der bogb\xc3\xb8rser i Gladsaxe og Gentofte.'